Publication: Magyar Közlöny
Issue: MK-2011-143 (Year: 2011, Number: 143)
Era: contemporary
Section: Az OVB vitatott határozatában az országos népszavazásról és népi kezdeményezésrõl szóló 1998. évi III. törvény
Paragraph Index: 3162

Az OVB vitatott határozatában az országos népszavazásról és népi kezdeményezésrõl szóló 1998. évi III. törvény (a továbbiakban: Nsztv.) 10. § c) pontja alapján megtagadta annak az országos népszavazás kezdeményezésére irányuló aláírásgyûjtõ ívnek a hitelesítését, amelyen a következõ kérdés szerepel: „Egyetért-e Ön azzal, hogy az álláskeresési járadék folyósításának idõtartama az álláskeresõvé válást megelõzõen folyamatosan munkaviszonyban töltött idõ egyötödénél, de legfeljebb 270 napnál kevesebb ne lehessen?” Az OVB a kérdés hitelesítését azért tagadta meg, mert az nem felel meg az Nsztv. 13. § (1) bekezdésében elõírt egyértelmûségi követelménynek. Az OVB úgy ítélte meg, hogy „a népszavazásra feltenni kívánt kérdés megtévesztõ, ugyanis a ’legfeljebb’ és a ’kevesebb’ szavak egyidejû alkalmazása nyelvtanilag nem értelmezhetõ, értelemzavaró kapcsolat áll fenn a mondatban.” A kifogás tevõ álláspontja szerint az OVBh. nem megalapozott, az aláírásgyûjtõ íven megfogalmazott kérdés megfelel mind a választópolgári, mind a jogalkotói egyértelmûség követelményének. Álláspontja szerint a „legfeljebb” és a „kevesebb” szavak a kérdésben nem állnak szemantikai ellentétben. A kérdésbõl egyértelmûen következik, hogy az álláskeresési járadék folyósításának idõtartama – igen válasz esetén – a jogszerzõ idõ egyötöde, de az eredményes népszavazás alapján 270 napnál hosszabb folyósítási idõ megállapítására a törvényhozónak jogalkotási kötelezettsége. A kérdésben szereplõ megfogalmazás a jogi nyelvben és a köznyelvben is gyakran alkalmazott fordulat, amelynek egyértelmûségét vitatva a jogrendszer számos rendelkezését lehetne megkérdõjelezni. Hangsúlyozza, hogy a leghosszabb jogosultsági idõre utaló megfogalmazás az álláskeresési járadék hagyományos szabályain alapuló pontos és világos követelményt jelenít meg. II. A kifogás elbírálása során az Alkotmánybíróság az alábbi jogszabályi rendelkezések alapján hozta meg döntését: 1) Az Nsztv.-nek az országos népszavazás kezdeményezésére irányuló aláírásgyûjtõ ív hitelesítésére vonatkozó szabályai:

Source: https://magyarkozlony.hu/hivatalos-lapok/b124378b813de1daa5ddeb4fba33f96141bd8758/dokumentumok/7f7d9e3bd811d302604767a6b69012897f184c07/letoltes